
RAPORT 

asupra proiectului de Lege pentru ratificarea Acordului între 
Guvernul României şi Guvernul Republicii Cehe privind mormintele de război, semnat la Bucureşti la 6 octombrie 2014

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu proiectul de Lege pentru ratificarea Acordului între Guvernul României şi Guvernul Republicii Cehe privind mormintele de război, semnat la Bucureşti la 6 octombrie 2014, trimis cu adresa nr. PLx. 395 din 6 mai 2015 şi înregistrat cu nr. 4c-12/148 din 08.05.2015. 

Proiectul de Lege are ca obiect de reglementare încheierea unui Acord între guvernele României şi Republicii Cehe privind regimul juridic al mormintelor de război româneşti de pe teritoriul Republicii Cehe, având în vedere numărul mare de militari români căzuţi pe front şi înhumaţi pe teritoriul Republicii Cehe. 

2.  Consiliul Legislativ, conform avizului cu nr. 403/24.04.2015, a avizat favorabil acest proiect de Lege.
3 Proiectul de Lege face parte din categoria legilor ordinare, potrivit prevederilor art. 73 alin. (1) din Constituţia României, republicată.
4. Potrivit prevederilor art. 75 alin. (2) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.
5.  La lucrările Comisiei au fost prezenţi 22 deputaţi din totalul de 25 de membri.
6. Potrivit prevederilor art. 54 şi 55 din Regulamentul Camerei Deputaţilor, republicat, la lucrările Comisiei a participat în calitate de invitat doamna Otilia Sava, Secretar de Stat pentru Relaţia cu Parlamentul din Ministerul Apărării Naţionale.
În urma dezbaterilor, în şedinţa din 12 mai 2015, membrii Comisiei au hotărât, cu unanimitate de voturi, întocmirea unui Raport de adoptare a acestui proiectul de Lege.
Preşedinte,

Ion MOCIOALCĂ
Expert parlamentar
Nasi Calenţaru

Către
BIROUL PERMANENT
AL CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru ratificarea Acordului între Guvernul României şi Guvernul Republicii Cehe privind mormintele de război, semnat la Bucureşti la 6 octombrie 2014, trimis cu adresa nr. PL-x. 395 din 6 mai 2015 şi înregistrat cu nr. 4c-12/148 din 08.05.2015. 


În raport cu obiectul şi conţinutul său, propunerea legislativă face parte din categoria legilor ordinare.

Preşedinte, 

Ion Mocioalcă 
